
22-TA-2591: Rīkojuma projekts (Dalība padomē, komisijā, darba grupā)
Par Latvijas Republikas pārstāvju grupu Latvijas Republikas un Igaunijas Republikas starpvaldību komisijā pārrobežu sadarbības veicināšanai
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
1.2.13. J.Vītoliņš – Kurzemes plānošanas reģiona Attīstības padomes loceklis, Ventspils valstspilsētas domes priekšsēdētājs
 
	Priekšlikums (KPR - 06.09.2022.)
Lūdzu dzēst J.Vītoliņa amatu "Kurzemes plānošanas reģiona Attīstības padomes loceklis"
Piedāvātā redakcija
1.2.13. J.Vītoliņš – Ventspils valstspilsētas domes priekšsēdētājs
	Ņemts vērā
Ņemot vērā, ka J.Vītoliņu darbam Latvijas Republikas un Igaunijas Republikas starpvaldību komisijā pārrobežu sadarbības veicināšanai (turpmāk - Latvijas – Igaunijas SVK) nominēja Kurzemes plānošanas reģions, 1.2.13.apakšpunkts tiek izteikts šādā redakcijā:
 1.2.13. J.Vītoliņš – Kurzemes plānošanas reģiona pārstāvis, Ventspils valstspilsētas domes priekšsēdētājs
	1.2.13. J.Vītoliņš – Kurzemes plānošanas reģiona pārstāvis, Ventspils valstspilsētas domes priekšsēdētājs
 

	2.
	Anotācija (ex-ante)
1.1. Pamatojums 
	Priekšlikums (TM - 14.09.2022.)
Projekta anotācijas 1.1. sadaļā norādīts, ka tas izstrādāts, pamatojoties uz Ministru kabineta 2019. gada 29. oktobra sēdes protokola Nr. 50  29§ 3.2. apakšpunktu. Norādām, ka attiecīgajā Ministru kabineta sēdē Vides aizsardzības un reģionālās attīstības ministrijai tika noteikti pienākumi saistībā ar Latvijas – Igaunijas Starpvaldību komisijas  2020. gada sēdi, ne 2022. gada sēdi. Attiecīgi lūdzam precizēt projekta izstrādes pamatojumu, norādot aktuālu informāciju.
Piedāvātā redakcija
-
	Ņemts vērā
Rīkojuma projekta anotācijas 1.1. sadaļa ir aktualizēta ar papildus skaidrojumu, ka ņemot vērā, kaLatvijas – Igaunijas SVK sēde nenotika ne 2020.gadā, ne 2021.gadā, tad Ministru kabineta 2019.gada 29.oktobra sēdes protokola Nr.50 29§ ir pēdējais aktuālais, kas nosaka Vides aizsardzības un reģionālās attīstības ministrijas (turpmāk - VARAM) pienākumus.
	1.1. Pamatojums

	3.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process 
	Priekšlikums (TM - 14.09.2022.)
Aicinām anotācijas 7. sadaļā ne tikai norādīt, ka sabiedrības līdzdalības process uz projektu neattiecas, bet arī ietvert attiecīgu skaidrojumu, kādēļ sabiedrības līdzdalības process neattiecas uz attiecīgo projektu.
Piedāvātā redakcija
-
	Ņemts vērā
Anotācijas 6.sadaļa papildināta ar skaidrojumu kāpēc sabiedrības līdzdalības process uz projektu neattiecas:
Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas, jo ir tehnisks projekts. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts).
Vienlaikus norādāms, ka rīkojuma projekts un tā anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejams Ministru kabineta tīmekļvietnē www.mk.gov.lv sadaļās Ministru kabineta sēdes un Tiesību aktu projekti, kur ar tiem varēs iepazīties jebkurš interesents.
 
	6. Projekta izstrādē iesaistītās institūcijas un sabiedrības līdzdalības process

	4.
	Anotācija (ex-ante)
7.1. Projekta izpildē iesaistītās institūcijas 
	Priekšlikums (TM - 14.09.2022.)
Ņemot vērā rīkojuma projektā ietvertās institūcijas, uz kurām attiecināmi kādi pienākumi, aicinām precizēt anotācijas 7.1. sadaļu, norādot korektu un pilnīgu projekta izpildē iesaistīto institūciju uzskaitījumu (piemēram, nav norādīta Vides aizsardzības un reģionālās attīstības ministrija).
Piedāvātā redakcija
-
	Ņemts vērā
Precizēta anotācijas 7.1. sadaļa, norādot korektu un pilnīgu projekta izpildē iesaistīto institūciju un papildinot to ar VARAM, Latvijas Ģeotelpiskās informācijas aģentūru  un Valsts ugunsdzēsības un glābšanas dienestu.
	7.1. Projekta izpildē iesaistītās institūcijas

	5.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 14.09.2022.)
Aicinām anotācijas 1.3. sadaļā kontekstam ietvert arī informāciju par nākamo gaidāmo starpvaldību komisijas sēdi un izstrādāto informatīvo ziņojumu "Par Latvijas viedokli Latvijas – Igaunijas Starpvaldību komisijas pārrobežu sadarbības veicināšanai 2022. gada sēdē" (22-TA-2323), kuru, šķiet, arī paredzēts virzīt uz Ministru kabineta sēdi reizē ar rīkojuma projektu.
Piedāvātā redakcija
-
	Ņemts vērā
Papildināta anotācijas 1.3. sadaļa, ietverot informāciju, ka ir panākta vienošanās ar Igaunijas pusi par Latvijas – Igaunijas SVK sēdes organizēšanu 2022.gada 23.septembrī. Šajā sēdē tiks pausts Latvijas delegācijas viedoklis atbilstoši Valsts Kancelejā iesniegtajam informatīvajam ziņojumam "Par Latvijas viedokli Latvijas – Igaunijas Starpvaldību komisijas pārrobežu sadarbības veicināšanai 2022. gada sēdē"(22-TA-2323), kuru paredzēts virzīt uz Ministru kabineta sēdi reizē ar rīkojuma projektu.
 
	1.3. Pašreizējā situācija, problēmas un risinājumi



